**Sándorfalva Városi Önkormányzat Képviselő-testület**

**23/2015. (XI. 27.) önkormányzati rendelete**

**a talajterhelési díjról**

Sándorfalva Városi Önkormányzat Képviselő-testülete a környezetterhelési díjról szóló 2003. évi LXXXIX. törvény 21/A § (2) bekezdésében és a 26. § (4) bekezdésben kapott felhatalmazás alapján, az Alaptörvény 32. cikk (1) bekezdés a) pontja által meghatározott feladatkörében eljárva az alábbi rendeletet alkotja:

1. **Az önkormányzati rendelet célja**

**1.§**

A rendelet célja, hogy meghatározza a helyi vízgazdálkodási jogkörbe tartozó szennyvízelhelyezéshez kapcsolódó talajterhelési díjjal kapcsolatos megállapítási, bevallási, befizetési, ellenőrzési, adatszolgáltatási, és eljárási szabályokat, valamint a környezetterhelési díjról szóló 2003. évi LXXXIX. törvény (továbbiakban: Ktdtv. ) 12. §-ában meghatározott általány megállapítás szempontjait.

1. **Az önkormányzati rendelet hatálya**

**2.§ .**

A rendelet hatálya kiterjed arra a környezethasználóra, aki Sándorfalva közigazgatási területén a helyi vízgazdálkodási hatósági jogkörbe tartozó szennyvízelhelyezéshez kapcsolódóan – ide értve az egyedi zárt szennyvíztározót is - a műszakilag rendelkezésre álló közcsatornára, annak üzembe helyezésétől számított kilencvenedik napig nem kötött rá (a továbbiakban kibocsátó).

1. **Bevallási, befizetési szabályok**

**3.§.**

(1) A talajterhelési díjról a bevallást önadózással kell teljesíteni az erre a célra rendszeresített formanyomtatványon.

(2) A bevallás kizárólag mért adatok alapján történhet kivéve az (5) bekezdésben meghatározott esetben.

(3) A kibocsátó akkor is köteles bevallást tenni, ha nem keletkezik fizetési kötelezettsége.

(4) A talajterhelési díjat a fizetésére kötelezett kibocsátó a települési önkormányzat talajterhelési díj befizetésére kijelölt számla számára – 57100106-10000087 Sándorfalva Önkormányzat Talajterhelési díj - köteles megfizetni.

(5) Átalányt kell számolni az egyedi vízbeszerzés esetében, mérési lehetőség hiányában. Ebben az esetben a felhasznált víz mennyiségét – a vizet használók számától és a felhasználás módjától függően – a települési közműves ivóvíz szolgáltatója (továbbiakban: szolgáltató) az adóhatóság kérésére összehasonlító adatok alapján adja meg.

(6) Sándorfalva város közigazgatási területén a közműves ivóvíz szolgáltató az Alföldvíz Regionális Víziközmű – szolgáltató Zártkörűen Működő Részvénytársaság (Alföldvíz Zrt. ) 5600 Békéscsaba, Dobozi út 5.

**4. Adatszolgáltatás**

**4.§.**

A közműves ivóvíz szolgáltatója a kibocsátó azonosítása és ellenőrzése érdekében az önkormányzati adóhatóság felé a tárgyévet követő év március 15. napjáig adatszolgáltatásra köteles:

1. a kibocsátók tárgyévi vízfogyasztásáról, korrigálva az ivóvízvezeték meghibásodása (csőtörés) miatt – a 6. § c) pontja szerint dokumentált – elszivárgott, elfolyt vízmennyiséggel, valamint külön jogszabály alapján locsolási mellékvízmérővel mért locsolási célú vízfelhasználás mennyiségével,
2. a kibocsátók tárgyévben történt adatváltozásairól (új kibocsátó, kibocsátó személyében történt változás, szennyvízcsatornára rákötés),
3. a 3.§ (5) bekezdésében meghatározottakról.

**5. Ellenőrzés**

**5.§.**

A kibocsátó által beadott bevallásokat az önkormányzati adóhatóság a szolgáltató által közölt adatszolgáltatás alapján ellenőrzi.

**6. A díjfizetési kötelezettség megszűnése**

**6.§.**

 A kibocsátó talajterhelési díj fizetési kötelezettsége azzal a nappal szűnik meg, amely napon

 a) a vízszolgáltatás igénybevétele a szolgáltató igazolása szerint megszűnt illetve,

 b) a kibocsátó a műszakilag rendelkezésre álló közcsatornára ráköt

**7. Mentesség**

**7.§.**

Mentes a talajterhelési díj megfizetése alól:

1. az a kibocsátó, akinek a tárgyévben a méréssel igazolt éves vízfogyasztása nem haladja meg a 15 m3-t,
2. a rákötés évének első napjától az a kibocsátó, aki a műszakilag rendelkezésre álló közcsatornára ráköt.
3. az ivóvízvezeték meghibásodása (csőtörés) miatt elszivárgott, elfolyt vízmennyiség után a kibocsátó, feltéve, hogy a kibocsátó a meghibásodás szolgáltatónak történő bejelentését hitelt érdemlően, a szolgáltatótól kapott igazolással, a vízvezeték megjavíttatását a szerelést végző által adott számlával bizonyítja.

**8. Kedvezmény**

**8. §**

1. Különös méltánylást érdemlő esetben – kibocsátó kérelmére – a tárgyévre esedékes talajterhelési díjból legfeljebb 50 %-os kedvezmény állapítható meg.
2. Különös méltánylást érdemlő eset különösen: elemi kár (vis maior), baleset, haláleset illetve a kibocsátó és a vele együtt élő közeli hozzátartozók létfenntartását súlyosan veszélyeztető egyéb körülmény bekövetkezése.

**9. Záró rendelkezések**

**9.§.**

1. A rendelet 2016. január 1. napján lép hatályba.
2. Hatályát veszti Sándorfalva Városi Önkormányzat Képviselő-testületének a talajterhelési díjról szóló 7/2014. (III. 27.) önkormányzati rendelete.

Sándorfalva, 2015. november 26.

|  |  |
| --- | --- |
| **Gajdosné Pataki Zsuzsanna** | **Dr. Bánfi Margit** |
|  polgármester | jegyző |
|  |  |

**Záradék:**

A rendelet kihirdetésének napja: 2015. november 27.

 Dr. Bánfi Margit

 jegyző

Függelék a 23/2015. (XI.27.) önkormányzati rendelethez

**1.**

**A talajterhelési díj mértékének számítása a 2003. évi LXXXIX. törvény 3. számú melléklete (továbbiakban melléklet) alapján:**

TTD= ExAxT

ahol

TTD= fizetendő éves talajterhelési díj

E= az egységdíj (Ft/m3)

A= a díjfizetési alap (m3)

T= a település közigazgatási területére vonatkozó, a felszín alatti víz állapota szempontjából megállapított területérzékenységi szorzó.

Sándorfalva területérzékenységi szorzója (T) a melléklet alapján:3,0, tehát fokozottan érzékeny besorolású, amelyet a felszín alatti víz állapota szempontjából érzékeny területeken levő települések besorolásáról szóló 27/2004. (XII. 25. ) KvVM rendelet melléklete határoz meg.

**3**.

a. A Ktdtv. 12. § (3) bekezdésében a talajterhelési díj egységdíjának mértéke (E): 1200 Ft/m3

b. Figyelemmel a 2. pontban meghatározott szorzóra a Sándorfalván alkalmazandó díjfizetési mérték (ExT): 1200 Ft/m3 x 3.0 = 3600 Ft/m3

c. Ktdtv. 12.§ (2) bekezdése alapján a talajterhelési díj alapja (A): a szolgáltatott vagy egyedi vízbeszerzés esetében a méréssel igazolt felhasznált, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével.

d. Ktdtv. 14. § alapján a talajterhelési díj alapja csökkenthető: azzal a számlákkal igazolt mennyiséggel, amelyet a kibocsátó szennyvíztárolójából, olyan feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.